Margrethe Fredheim

Margrethe Fredheim (født 17. september 1987) er en norsk operasanger (sopran) fra Sandefjord. Hun er ansatt ved Staatstheater Kassel i Tyskland. Fredheim har vunnet flere internasjonale priser, deriblant førstepris i Lauritz Melchior International Singing Competition i 2020 og førstepris i Hong Kong International Operatic Singing Competition 2018.

Bakgrunn 
Etter tre år på musikklinjen ved Sandefjord videregående skole studerte Fredheim sang ved Norges musikkhøgskole, Kunsthøgskolen i Oslo og Manhattan School of Music, med støtte fra Fulbright-programmet. Hun gjorde i mai 2014 sin debut i Universitetets aula. I 2015 ble hun fast ansatt ved Theater Erfurt, der hun jobbet frem til ansettelsen i Kassel i 2021. I tillegg til et bredt opera-repertoar har hun opptrådt på en rekke konserter, og skulle i 2020 debutere på Royal Opera House, men debuten ble avlyst som følge av covid-19-pandemien.

Roller (utvalg) 

 Elsa (Lohengrin)
 Gutrune (Götterdämmerung)
 Agathe (Der Freischütz)
 Freia (Rhingullet)
 Marie (Wozzeck)
 Lisa (Spar dame) 
 Euridice (Orfeus og Evrydike)
 Grevinnen (Figaros bryllup)
 Micaela (Carmen)
 Fiordiligi (Cosi fan Tutte)
 Donna Anna (Don Giovanni)
 Mimi (La Bohème)
 Hanna Glawari (Den glade enke)
 Marenka (Den solgte brud)

Referanser

Norske operasangere
Norske musikere